Felix Sandman

Karl Felix Wilhelm Sandman (født 25. oktober 1998 i Värmdö i Sverige) er en svensk sanger, låtskriver og skuespiller. Han er kjent som medlem i guttegruppen FO&O med albumene Off the Grid (2014) og FO&O (2017). Han spiller Sebastian Fagerman i den svenske Netflix-serien Quicksand – Størst av alt, og Jonas i den norske Netflix-serien Hjem til jul.

Bakgrunn
Sandman ble kjent i Sverige som del av guttegruppen FO&O. I 2017 ble gruppen oppløst, og Sandman innledet i stedet en solokarriere. Hans første solosingel «Every Single Day» toppet den svenske singellisten. Sandman deltok i Melodifestivalen 2018 med samme sang, og nådde finalen i Friends Arena, der han endte på en andreplass bak Benjamin Ingrosso og «Dance You Off». Han delte også ut de svenske poengene i Eurovision Song Contest 2018. Senere samme år ga han ut debutalbumet Emotions og la ut på turné sammen med kompisen og kollegaen Benjamin Ingrosso.

I 2018 ble også Sandman valgt til å spille hovedrollen som Sebastian Fagerman i Netflix' krimdrama Quicksand – Størst av alt. Serien er inspirert av romanen med samme navn, skrevet av Malin Persson Giolito. Serien er den første svenskproduserte Netflix-serien. Serien hadde premiere 5. april 2019. I desember samme år ble han kjent for et norsk publikum, da han spilte rollen som 19-åringen Jonas i den norske Netflix-serien Hjem til jul.

Diskografi (solo) 
Album
 2018 - Emotions

Singler
 2018 – «Starfish» (sammen med Rhys)
 2019 – «Something Right»
 2019 – «Mood For You»
 2020 – «Boys With Emotions»
 2020 – «RELATIONS» (med Astrid S)

Referanser

Eksterne lenker 
 

Svenske låtskrivere
Svenske skuespillere
Svenske sangere
Deltakere i Melodifestivalen
Personer fra Stockholm